Thorvald Stoltenberg håper å bli forelsket på nytt
I programmet «Sommertid» på TV 2 i kveld røper faren til Jens Stoltenberg at han ikke setter strek for å oppleve kjærlighet på ny, etter at kona Karin Stoltenberg døde i fjor høst. - Jeg er alltid vært mottagelig for kjærlighet, men du må ikke lage dette som en annonse på Thorvald er på jakt etter kjærligheten. Men når du spør sånn, så må jeg svare helt ærlig, sier han i intervjuet. Før kona døde for ni måneder siden, snakket de om hva som ville skje, når én av dem måtte leve videre alene. - Karin og jeg snakket om at den som ble igjen ikke måtte stoppe å leve. Det finnes plass for kjærligheten, utdyper statsministerens far overfor VG Nett. Livet domineres av sorgen Thorvald Stoltenberg understreker at sorgen fortsatt dominererer hans liv, og at det er alt for tidlig å tenke på å forelske seg på ny. - Kjærligheten med Karin kan ikke erstattes. Vi møttes for 66 år siden, og var gift i 56. Det var en varig kjærlighet, hvor vi satte pris på hver dag vi fikk sammen, forteller Stoltenberg. - Kan du forelske deg på nytt? - Ja, det håper jeg da inderlig. Jeg er bare 81 år. Jeg har alltid vært opptatt av kjærlighet og det den skaper. Den gjør meg oppglødd, selv når jeg ikke har følt meg vel, svarer Stoltenberg, som har vært både utenriks- og forsvarsminister.Skulle statsmannen og diplomaten forelske seg på nytt, vil det ikke være i hvem som helst. - Det måtte vært en kvinne med integritet, selvstendighet, humor og selvironi. Jeg sier at en samtale er nesten farligere enn et samleie. En samtale bringer hverandre nærmere, sier Stoltenberg til VG Nett. Han forteller at det slettes ikke var noe forelskelse ved første blikk, da han traff hans blivende brud Karin for første gang. - Jeg var mest opptatt av å få en artikkel inn i spalten som hun hadde ansvar for.Stoltenberg forteller at det først var etter hvert at han så hvor vakker Karin var. - Vi gikk nedover Stortingsgaten, hun tok seg av seg hansken og tok meg i hånden. Jeg hadde også hansker, og jeg tok av meg på hendene og vi holdt hender. Det var vår første fysiske kontakt, minnes han. - Hvor mye har du ofret for kjærligheten? - Jeg reiste etter henne til Canada, for å overtale henne til å bli med tilbake til Norge og gifte seg med meg. Men jeg følte aldri at jeg ofret noe for kjærligheten. Karin ofret noe. Hun var forsker og ble med meg rundt i verden. Hun gikk over til et annet yrke, fra genetikk til statsvitenskap, forteller Stoltenberg.Den tidligere Ap-politikeren tror det nå finnes flere arenaer hvor eldre kan møtes enn før i tiden. - Jeg har ikke prøvd nettdating selv, men jeg har tilfeldigvis truffet mange som har møtt hverandre på nettet. Og jeg har hørt mye om eldredans. Men det viktigste er at to mennesker kan finne hverandre, ikke hvor de møtes. Alder bør ikke være noen hindring, det har det aldri vært for meg, sier han til VG Nett.
I et intervju med TV 2 i kveld forteller en åpenhjertig Thorvald Stoltenberg (81) at han er åpen for ny kjærlighet.